Koringberg in die Swartland lê 6 km wes van die N7 nasionale pad tussen Piketberg en Moorreesburg en 15 km van beide dorpe. Dit is 116 km per pad en 146 km per spoor van Kaapstad. In die omgewing word hoofsaaklik met koring geboer, vandaar die dorp se naam. Teenswoordig word ook wingerddruiwe verbou. Hierdie kerkdorp is in 1923 gestig op die plaas Brakwater na onenigheid met en gevolglike afstigting van die NG gemeentes te Piketberg en Moorreesburg. Dit is aanvanklik Warren’s Camp genoem na die spoorweghalte. Die dorpie het die laaste dekade gewild geraak by stedelinge wat die rus en vrede van die platteland wil ervaar. Beide die Bergrivier en die Misverstanddam is in die nabye omgewing geleë. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Koringberg". Sensus 2011.